钦定古今图书集成/历象汇编/庶征典/第060卷 > 《观象玩占》 > 《风角候风之法》
## 钦定古今图书集成/历象汇编/庶征典/第060卷 > 《观象玩占》 > 《风角候风之法》

凡候风，必于高平远畅之地，立五丈竿，以鸡羽八两
为葆，属竿上，候风吹羽，葆平直则占。或于竿首作槃，
上作三足乌，两足连上，外立，一足系下，内转。风来则
乌转，回首向之，乌口衔花，花施则占之。羽必用鸡，取
其属巽而能知时。羽重八两，以象八风；竿长五丈，以
法五音。乌者，日中之精，巢居知风，乌为其首也。今又
按《古书》云：“三丈五尺竿，以鸡羽五两系其端”，羽平则
占。然则长短轻重，惟取适宜，不在过泥，但须出众中，
不被隐蔽，有风即动，直而不激，便可占候。羽毛必须
五两以上，八两以下，盖羽重则难举，轻则易举也。时
常占候，必须用乌。

凡风发，初迟后疾者，其来远；初急后缓者，其来近。动
叶十里，鸣条百里，摇枝二百里，落叶三百里，折小枝
四百里，折大枝五百里，飞沙走石千里，拔大根三千
里。

凡发风，一日，为其县二日，他县三日，其郡四日，他郡
五日，其州六日，他州各以日数知灾所及。

凡风，二日二夜，事及三千里外；一日一夜周时，事及
二千里；六时以上，事，及千里；半日三时以上，事及五
百里；一时以上，事，及百里。

凡大风拔木事及三千里外；折大枝事及二千里。若
风近城郭中，有急事，卒起宫宅为左右凡风起宫宅，天子占千步，诸侯去宅五百步，庶人去
家一百步。